વિરાટ કોહલી 5 નવેમ્બર 2018માં 30 વર્ષનો થઇ ગયો છે. છેલ્લા 30 મહિનાના પ્રદર્શનની વાત કરીએ તો ભારતીય ક્રિકેટ ટીમના આ કેપ્ટને આ દરમિયાન કેટલીક સિદ્ધિ પોતાના નામે કરી છે. જેમાં વન ડેમાં સૌથી ઝડપી 9 હજાર રન અને 10 હજાર રનના આંકડાને પાર કરવો પણ સામેલ છે. વિરાટે ગત અઢી વર્ષમાં 96 ટેસ્ટ, વન ડે અને ટી-20 રમી છે. આ દરમિયાન તેને 26 સદીની મદદથી 6818 રન બનાવ્યા છે. વિરાટ કોહલીએ અત્યાર સુધી કુલ 351 ટેસ્ટ, વન ડે અને ટી-20 આંતરરાષ્ટ્રીય મેચ રમી છે, જેમાં તેની 62 સદી છે.